《答唐娘七夕所穿针诗》
南北朝·刘令娴

倡人助汉女，靓妆临月华。连针学并蒂，萦缕作开花。

孀闺绝绮罗，揽赠自伤嗟。虽言未相识，闻道出良家。

曾停霍君骑，经过柳惠车。无由一共语，暂看日升霞。

作者简介：南朝梁彭城人。刘孝绰三妹，嫁东海徐悱为妻。有才学，能为文。悱仕晋安郡，卒，丧归京师。令娴为祭文，凄怆哀感，为世传诵。